Cond sij allen lieden dat claes van stakenborch clerck der stat van
loven es comen in jegewordich der scepen van loven en heeft gegeve
en bekent dat hij gegeven heeft reynen van bierbeke thoff des
selfs claes geheten ten bogarden metten huysen hoven bogarden wynneden
landen beemden en eeusselen en sinen toebehoirten gelegen tot outheverle
uutgenome den wijthamen en den bosch aldair Te houden te hebben
en te wynnen van halfmeye nu neestcomen enen tmijn van xii jaen
dair na sonder middel volgende elcs jairs daen bynnen op de helcht
vander vrucht die op tvoirs goet jairlix wassen sall Ende toeghst als
de vrucht rijp en tijtveerdich is So sall de voirs wynne die affdoen
Ende des voirs claes helcht van elken stucke bezunder in sijn schuere
aldair vueren eer hij tsine rueren en in vueren sall Item sall de
voirs wynne jairlix gheven den voirs claesse vanden beemden en eeussele
achter tvoirs hoff gelegen xviii phus brabantsche schilde van goude goet
en gheene te halfmeye te betalen den voirs tmijn duende en telken
tmijne als vervolghde schout Item sall de wynne de voirs lande wel
en lofflic wynnen werven en mesten Te weten den wynteraert op
vier getidege voren den ghersten aert op iii getidege voren en den
euen aert op ii getidege voren Item alle tstroe dat opte voirs goede
jairlix wassen sall dat sall de voirs wynne int voirs hoff etten en
sliten en mest dair aff maken en dat vueren op tvoirs lant slants
meesten profite te gade metten stroe comen vander thienden van
outhevle die de voirs claes nu heeft welke thiende de voirs
int voirs hoff halen en op sinen cost inne vueren Item sullen
de voirs claes en de wynne jairlix copen als de voirs claes
de voirg thiende niet en heeft te weten de selve claes xxx
mandelen roggen stroes en de wynne xv op ome die int selve
hoff te sliten inder maten gelijc staphans voirscr steet Item sall
de voirs wynne de voirs lande laten ten afscheiden vanden voirs tmijne
gelijc hij die vant tot sinen incomen Item sall de voirs wynne jairlix
hien bynnen int voirs hoff leven dertich mandelen walme om de huysinghe